ROJNA ชี้แจง! ปัดพูดขายหุ้น TICON ให้ “เสี่ยเจริญ” พร้อมพิจารณาหากใครให้ราคาเหมาะสม
ROJNA ชี้แจง! ปัดพูดขายหุ้น TICON ให้ "เสี่ยเจริญ" พร้อมพิจารณาหากใครให้ราคาเหมาะสม
30 ม.ค. 2561

ตามที่มีการรายงานข่าวว่า บริษัท สวนอุตสาหกรรมโรจนะ จำกัด (มหาชน) หรือ ROJNA อยู่ระหว่างการพิจารณาขายหุ้นของบริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON ที่ปัจจุบันถืออยู่จำนวน 478,699,619 หุ้น คิดเป็นสัดส่วน 26.10% ให้กับบริษัท เฟรเซอร์ส พร็อพเพอร์ตี้ โฮลดิ้งส์ (ประเทศไทย) จำกัด (บริษัทในเครือของนายเจริญ สิริวัฒนภักดี) ซึ่งจะต้องดูว่าทางกลุ่มเฟรเซอร์สจะเสนอราคาที่เหมาะสมมากน้อยแค่ไหน
ล่าสุด เช้าวันนี้ (30 ม.ค.) เวลา 9.36 น. ROJNA ได้ชี้ถึงกรณีดังกล่าวผ่านตลาดหลักทรัพย์แห่งประเทศไทย (ตลท.) ว่า เกี่ยวกับข้อมูลในการพิจารนาขายหุ้นของ TICON นั้น เป็นการนำเสนอข่าวที่ผิดไปจากการให้สัมภาษณ์ ทั้งนี้ หากมีผู้ใดสนใจเสนอซื้อหุ้น TICON ในราคาที่เหมาะสม บริษัทก็จะรับไว้พิจารณา